..............(sz.) napirend

Előterjesztve: Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2014. február 20-i rendes ülésére**

**Tárgy:** Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda irodavezetője

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

Napirend tárgyalása zárt ülést nem igényel!

**Tisztelt Képviselő-testület!**

A T. Képviselő-testület az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az Önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendeletének (továbbiakban: **R.**) mellékletei tartalmazzák az Önkormányzat tulajdonában álló, forgalomképtelen (Nemzetgazdasági szempontból kiemelt jelentőségű vagyon és Kizárólagos vagyon), valamint a korlátozottan forgalomképes ingatlanokat.

Az elmúlt időszakban bekövetkezett változások szükségessé teszik az R. mellékleteinek módosítását.

A 2. melléklet – forgalomképtelen ingatlanok köre – az alábbi ingatlanokkal egészül ki:

* Budapest II. kerület 10934/64 hrsz. alatti, külterületi, kivett közterület megnevezésű ingatlan a tulajdoni lap szerint önkormányzati tulajdon,
* Budapest II. kerület 51039 hrsz. alatti, belterületi, kivett árok megnevezésű ingatlan esetében a Földhivatal megkeresésünk alapján a tulajdoni lapot megszerkesztette, a hiányzó II. és III. részt pótolta, Budapest Főváros II. Kerületi Önkormányzat tulajdonjogát bejegyezte,
* Budapest II. kerület 54367/1 hrsz. alatti, belterületi, kivett út megnevezésű ingatlan a T-85654 számú változási vázrajz szerinti megosztás folytán kialakult ingatlan,
* Budapest II. kerület 54367/3 hrsz. alatti, belterületi, kivett út megnevezésű ingatlan a T-85654 számú változási vázrajz szerinti megosztás folytán kialakult ingatlan*,*
* Budapest II. kerület 59169/1 hrsz. alatti, természetben Budapest II. ker. Gazda utca, belterületi, kivett vízmosás megnevezésű ingatlan ingyenes átadással a Magyar Állam tulajdonából a Budapest Főváros II. Kerületi Önkormányzat tulajdonába került.

A fenti ingatlanok a nemzeti vagyonról szóló 2011. évi CXCVI. törvény 5. § (3) bekezdésének a) pontja alapján „A helyi önkormányzat kizárólagos tulajdonát képező nemzeti vagyonba tartoznak”.

A 3. melléklet – korlátozottan forgalomképes ingatlanok köre – az alábbi ingatlanokkal egészül ki:

* Budapest II. kerület 11428/5 hrsz. alatti, természetben Budapest II. ker. Vadaskerti utca 13. A. alatti, belterületi, kivett irodaház, udvar és egyéb épület megnevezésű ingatlanban Budapest II. kerületi Polgármesteri Hivatal Intézménygazdálkodási Irodája, míg a
* Budapest II. kerület 13372/3/A/4 hrsz. alatti, természetben Budapest II. ker. Margit körút 25/c. földszint 4. szám alatti, belterületi, iroda megnevezésű ingatlanban a Hivatal Szabálysértési Irodája került elhelyezésre*.*

A fenti ingatlanok a nemzeti vagyonról szóló 2011. évi CXCVI. törvény 5. § (5) bekezdésének b) pontja alapján „A helyi önkormányzat korlátozottan forgalomképes törzsvagyonát képezik”.

A Gazdasági és Tulajdonosi Bizottság 2014. január 30-i ülésén megtárgyalta az előterjesztést, és 33/2014.(I.30.) határozatával úgy döntött, hogy a rendelet módosítást elfogadásra javasolja a Képviselő-testületnek.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

*(A rendelet módosítás elfogadásához minősített többségű szavazati arány szükséges.)*

Budapest, 2014. február 06.

**Dr. Láng Zsolt**

Polgármester

**Budapest Főváros II. Kerületi Önkormányzat Képviselő-testületének …./2014.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontja, illetőleg a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §, 36. § (2) bekezdésében, és 2. sz. mellékletében foglalt felhatalmazások alapján, figyelemmel a nemzeti vagyonról szóló 2011. évi CXCVI. törvény 5. §, 7. §, 9. §, 11. § és 18. §-ban foglalt felhatalmazásokra, valamint az információs önrendelkezési jogról és az információszabadságról szóló 2011. évi CXII. törvény 32-36. §-ai, és az 1. melléklet III. Gazdálkodási adatok 4. pontjában előírtakra a következő rendeletet alkotja.

**1. §**

(1) Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.

(2) Az R. 3. melléklete helyébe a jelen rendelet 2. melléklete lép.

**2. §**

E rendelet 2014. március 1. napján lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## ÁLTALÁNOS INDOKLÁS

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az Önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) 2. és 3. mellékleteinek módosítása vált szükségessé a Budapest Főváros II. Kerületi Önkormányzat tulajdonában álló ingatlanok körében bekövetkezett változások miatt.

## RÉSZLETES INDOKLÁS

**1. §-hoz:**

Az R. 2. melléklete – az Önkormányzat tulajdonában álló, forgalomképtelen (Nemzetgazdasági szempontból kiemelt jelentőségű vagyon és Kizárólagos vagyon) ingatlanok – az ingatlan-nyilvántartási állapot rendezése, telekalakítás vagy ingyenes önkormányzati tulajdonba adás jogcímen kiegészül a Budapest II. kerület 10934/64 hrsz. alatti, a Budapest II. kerület 51039 hrsz. alatti, a Budapest II. kerület 54367/1 hrsz. alatti, a Budapest II. kerület 54367/3 hrsz. alatti és a Budapest II. kerület 59169/1 hrsz. alatti ingatlanokkal.

Az R. 3. melléklete – korlátozottan forgalomképes ingatlanok köre – a nemzeti vagyonról szóló 2011. évi CXCVI. törvény 5. § (5) bekezdésének b) pontja alapján a Budapest II. kerület 11428/5 hrsz. alatti és a Budapest II. kerület 13372/3/A/4 hrsz. alatti ingatlanokkal egészül ki.

**2. §-hoz:**

A hatályba léptető rendelkezést tartalmazza.